Eduskuntavaalit 2007

*Tämä artikkeli kuuluu **A-luokkaan**. Voit auttaa laajentamalla artikkelin hyväksi tai suositelluksi.*

*Artikkelin laatuarviointi*

**Eduskuntavaalit 2007** olivat Suomessa vuonna 2007 järjestetyt vaalit, jossa jaettiin 200 paikkaa eduskuntaan. Äänestysprosentti oli 67,9%.

Vaalit voitti keskusta 23,1 prosentin kannatuksella ja se sai siten 51 paikkaa. Kuitenkin keskustan kannatus laski 1,6 prosentilla ja se menetti neljä paikkaa. Keskusta menetti kannatustaan erityisesti vaalipiireillä, jossa on suuria kaupunkeja, kuten Helsingin, Uudenmaan ja Varsinais-Suomen vaalipireissä. Keskusta kuitenkin menetti kannatustaan myös mm. molemmissa Savon vaalipiireissä, mutta siellä keskusta oli yhä kannatukseltaan suurin puolue.

Toisena (ja erittäin lähellä) oli kokoomus 22,3 prosentin kannatuksella ja 50 paikallaan. Se sai kymmenen lisäpaikkaa ja 3,7 prosenttia lisää kannatusta. Kokoomus sai lisää kannatusta mm. Helsingin vaalipiiristä, jossa sillä oli 30% kannatus. Muita merkittäviä vaalipiirejä kokoomukselle olivat Uudenmaan, Varsinais-Suomen ja Pirkanmaan vaalipiirit, joissa kaikissa kannatus nousi ja kokoomus oli suurin puolue.

Kolmanneksi sijoittui vasemmistopuolue SDP, joka sai 45 paikkaa eduskuntaan 21,4% kannatuksellaan. Se kuitenkin menetti kahdeksan paikkaa ja menetti myös kolme prosenttiyksikköä kannatusta. SDP menetti kannatustaan erityisesti Uudenmaan vaalipiirissä, jossa se menetti lähes 5,5% kannatusta. SDP oli suurin puolue mm. Satakunnan vaalipiirissä.

Kolmen parhaan jälkeen neljänneksi pääsi vasemmistoliitto selvästi vähemmällä 8,8 prosentin kannatuksella ja myös paikkoja oli vähemmän: 17. Vasemmistoliitto menetti kaksi paikkaa ja 1,1 prosenttia kannatusta. Vasemmistoliitto oli erityisen suuri Lapin vaalipiirissä, jossa sillä oli reilusti yli 20% kannatus, vaikka se sielläkin meni alaspäin.

Viidentenä vihreät 8,5% kannatuksella ja 15 paikalla. He saivat yhden lisäpaikan ja hieman (0,5%) lisää kannatusta. Vihreät saivat Varsinais-Suomen, Helsingin ja Pohjois-Savon vaalipiireistä yhden lisäpaikan, mutta menetti yhden paikan Pirkanmaan ja Pohjois-Karjalan vaalipiireistä. Vihreillä oli 20,1% kannatus Helsingin vaalipiirissä ja niillä oli suuri kannatus muissakin vaalipiireissä, joissa oli jokin suuri kaupunki/kaupunkeja.

Kuudenneksi sijoittui kristillisdemokraatit lähes viiden prosentin kannatuksella ja seitsemällä paikalla. He menettivät puoli prosenttia kannatustaan, mutta paikat pysyivät samoina. Kristilliset menettivät eniten kannatustaan Satakunnan, Hämeen ja Oulun vaalipiireissä, mutta saivat enemmän kannatusta monista muista vaalipiireistä.

RKP sai vain 4,6 prosentin kannatuksen, eli on kristillisdemokraattien takana, mutta se sai kuitenkin kaksi paikkaa enemmän. RKP:n kannatus ei muuttunut, mutta puolue kuitenkin sai yhden lisäpaikan. Lisäpaikan he saivat Vaasan vaalipiiristä, jossa heillä oli 20,6% kannatus. RKP oli ehdolla neljässä vaalipiirissä.

Perussuomalaiset saivat viisi paikkaa eduskuntaan. Heidän kannatus yli kaksinkertaistui ja he saivat viisi lisäpaikkaa. Suurinta kannatus oli Vaasan vaalipiirissä: 6%. Ahvenanmaan edustajaa lukuun ottamatta muita paikkoja ei jaettu.

Eniten ääniä sai Sauli Niinistö: yli 60 000 ääntä Uudenmaan vaalipiirissä. Niinistä valittiinkin presidentiksi viittä vuotta myöhemmin vuonna 2012. Hän oli kokoomuksen ehdokkaana ja oli myös uusi ehdokas, joka ei ollut edellisellä kaudella eduskunnassa. Seuraavaksi eniten ääniä sai Matti Vanhanen (kesk) ja Timo Soini (ps).

## Lähteet

1. ↑ http://vaalit.yle.fi/tulospalvelu/2007/eduskuntavaalit/index.htm, Yle